Γ.Σ. Κύμης

Ο Γυμναστικός Σύλλογος Κύμης ήταν ελληνικό αθλητικό σωματείο που δραστηριοποιούνταν στην κωμόπολη της Κύμης, στην Εύβοια, όπου και βρισκόταν η έδρα του, το Κλειστό Γυμναστήριο Κύμης «Νίκος Μαρίνος». Επίσημο έτος ίδρυσής του ήταν το 2010 και στο έμβλημά του εμφανιζόταν η θεά Αθηνά. Αγωνίζεται με χρώματα το μπλε και το λευκό. Διατηρούσε τμήματα ανδρικής καλαθοσφαίρισης και γυναικείας πετοσφαίρισης όλων των ηλικιακών ομάδων, ωστόσο μέλη του καλλιεργούσαν και άλλες δραστηριότητες: πεζοπορία, ποδηλασία, τρέξιμο αντοχής και φωτογραφία.«Γ.Σ. Κύμης» , πληροφορίες στον επίσημο ιστότοπο του συλλόγου.

Ο σύλλογος διαλύθηκε τον Ιούλιο του 2019, όταν οι διοικούντες του αποφάσισαν να δώσουν το ΑΦΜ του στον Γ.Σ. Λαυρίου.Το Λαύριο αγόρασε το ΑΦΜ της Κύμης κι έμεινε στην Basket League, άρθρο στον ιστότοπο gazzetta.gr, 17 Ιουλίου 2019.

 Τμήμα καλαθοσφαίρισης ανδρών 
 Ιστορική αναδρομή 
 Ίδρυση 
Ο Γ.Σ. Κύμης ήταν ιστορικός σύλλογος της πόλης με χρονολογία ίδρυσης το 1893.«Ο Mr. "success story" της Κύμης» , συνέντευξη του Αλέξανδρου Θεοδώρου στον ιστότοπο Sport24.gr, 5 Μαΐου 2015. Ήταν ένας εκ των ιδρυτών του Σ.Ε.Γ.Α.Σ. που με την πάροδο των δεκαετιών είχε αδρανοποιηθεί. Ο σύγχρονος σύλλογος ιδρύθηκε από παρέα ερασιτεχνών αθλητών που εξασφάλισαν το καταστατικό του παλαιού συλλόγου από τον τότε κάτοχο του, στον οποίο είχε περάσει από γενιά σε γενιά.

Η αγωνιστική δραστηριότητα του σύγχρονου συλλόγου ξεκίνησε επισήμως το 2010 με τη δημιουργία τμήματος ανδρικής καλαθοσφαίρισης. Ξεκίνησε την πορεία του πολύ δυναμικά, πετυχαίνοντας άμεσα διαδοχικές ανόδους από τα τοπικά Πρωταθλήματα που διοργανώνει η Ε.Σ.ΚΑ.Σ.Ε. μέχρι τις εθνικές κατηγορίες.

 Ξεκίνημα στα Τοπικά Πρωταθλήματα (2010 - 2013) 
Κατά το ξεκίνημά του την αγωνιστική περίοδο 2010-11 ο σύλλογος εντάχθηκε στο δυναμικό της Γ΄ Κατηγορίας Ε.Σ.ΚΑ.Σ.Ε.«Η ομάδα» , πληροφορίες στον επίσημο ιστότοπο του συλλόγου. Κατάφερε να ανέλθει άμεσα στη Β΄ Κατηγορία στα πλαίσια της οποίας αγωνίστηκε την περίοδο 2011-12. Διατηρώντας την αρχική του ώθηση, το επόμενο μόλις καλοκαίρι κέρδισε το εισιτήριο για την Α΄ Κατηγορία Ανδρών.

Το Μάιο του 2012 καθήκοντα πρώτου προπονητή ανέλαβε ο Βασίλης Μπρατσιάκος με βοηθό το Γιώργο Τσακοφίτη.«Ανάληψη τεχνικής ηγεσίας από τον Βασίλη Μπρατσιάκο», άρθρο στον ιστότοπο EviaPortal.gr, 29 Μαΐου 2012. Η άνοδος του συλλόγου στη Γ΄ Εθνική Κατηγορία επετεύχθη μετά το πέρας της επόμενης χρονιάς, 2012-13, παρά την έλλειψη πείρας στο επίπεδο αυτό. Συγκεκριμένα η Κύμη κατέκτησε το Πρωτάθλημα της Α΄ Κατηγορίας Ε.Σ.ΚΑ.Σ.Ε. αντιμετωπίζοντας στη σειρά των Τελικών το συντοπίτη της Α.Ο. Κύμης.«Πρωταθλητής ο Γ.Σ.Κύμης», άρθρο στον ιστότοπο StarSports.gr, 29 Απριλίου 2013. Το εμπόδιο του τελευταίου ξεπέρασε επιτυχώς φέρνοντας τη σειρά στις 3-1 νίκες.«Kι άλλος πρωταθλητής από την Κύμη», άρθρο στον ιστότοπο Egnomi.gr, 28 Απριλίου 2013.«Η Κύμη είναι από φέτος το κέντρο του μπάσκετ στην Εύβοια» , συνέντευξη των αθλητών Κωνσταντίνου Φώτη και Παντελή Σέττου στον ιστότοπο Kimanews.gr, αναδημοσίευση από τον ιστότοπο BasketWorld.gr, 4 Ιουνίου 2013. Αξιοσημείωτα η ομάδα ολοκλήρωσε αήττητη την κανονική διάρκεια του πρωταθλήματος, ενώ υπέστη τη μοναδική ήττα της στον πρώτο τελικό.«ΕΣΚΑΣΕ: Στη Γ’ Εθνική ο Γ.Σ. Κύμης», άρθρο στον ιστότοπο OnSports.gr, 3 Μαΐου 2013.

 Ανοδική πορεία στις εθνικές κατηγορίες (2013 - 2019) 
Συνεχίζοντας με τον ίδιο προπονητή, ο Γ.Σ. Κύμης αποτέλεσε μία από τις 11 ομάδες που συνέθεσαν το 2ο Όμιλο Νότου της Γ΄ Εθνικής Κατηγορίας για τη χρονιά 2013-14.«Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η πορεία του συλλόγου υπήρξε για μια ακόμη χρονιά εξαιρετική, με αποτέλεσμα να αναδειχθεί Πρωταθλητής, πετυχαίνοντας παράλληλα την τέταρτη για αυτόν συνεχόμενη άνοδο κατηγορίας.«Αποτελέσματα 2ου ομίλου Νότου (22η αγ.)», άρθρο στον ιστότοπο InfoBasket.gr, 27 Απριλίου 2014. Ειδικότερα τερμάτισε με 19 νίκες και 1 μόλις ήττα (εκτός έδρας από τον Εργοτέλη με σκορ 84-76).«Άνετη επικράτηση του Εργοτέλη 84-76 απέναντι στην πρωτοπόρο Κύμη», άρθρο στον ιστότοπο του Κρήτη Σπορ FM, 30 Μαρτίου 2014.

Την επόμενη περίοδο 2014-15 ο σύλλογος της Κύμης διαγωνίστηκε στο Πρωτάθλημα της Β΄ Εθνικής Κατηγορίας και ειδικότερα στον Όμιλο Νότου.«Πρόγραμμα & Βαθμολογία Β' Εθνικής Κατηγορίας Ανδρών (Νότος) 2014-2015» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Συνεχίζοντας την ανοδική του πορεία, κατέκτησε και πάλι την κορυφή του τελικού βαθμολογικού πίνακα, έχοντας συλλέξει 24 νίκες και 2 ήττες απέναντι σε 13 αντιπάλους, διατηρώντας το αήττητο στην έδρα του.«Β' Εθνική (Νότος) / 25η αγωνιστική: Στην Α2 ο ΓΣ Κύμης», άρθρο στον ιστότοπο InfoBasket.gr, 3 Μαΐου 2015. Παράλληλα απέκτησε και το δικαίωμα ανόδου στην Α2 Εθνική Κατηγορία.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλοΕυρωπαϊκές διοργανώσεις2013-14 4Γ΄ Εθνική 1 - 19-1 - - ? - -–  –  –2014-15 3Β΄ Εθνική 1 - 24-2 - - ? - -–  –  –2015-16 2Α2 Εθνική 1 - 23-5 - - Σταύρος Τουτζιαράκης Α' Φάση 1–  –  –2016-17 1Α1 Εθνική 12 - 8-18 - - Σταύρος Τουτζιαράκης Προημιτελικά 4–  –  –2017-18 1Α1 Εθνική 7 - 14-12 0-2 - Θαντ ΜακΦάντεν 1η - Β' Φάσης 1–  –  –2018-19 1Α1 Εθνική 12 - 8-18 - - Σκοτ Σάγκς Ημιτελικά 3–  –  –

Διακρίσεις
 Ημιτελικά Κυπέλλου Ελλάδας (1): 2019
 Προημιτελικοί Κυπέλλου Ελλάδας (1): 2017

 Τμήμα πετοσφαίρισης γυναικών 
Το 2014 ο σύλλογος δημιούργησε τμήμα γυναικείας πετοσφαίρισης. Στα πρώτα του βήματα αυτό έλαβε μέρος στα τοπικά Πρωταθλήματα που διοργανώνει η Ένωση Σωματείων Πετοσφαίρισης Αθήνας και Ανατολικής Αττικής.

 Σημειώσεις 
α.  Οι πρώτοι αθλητές αυτής της ομάδας, που στην συντριπτική πλειοψηφία τους μεγάλωσαν και ζουν στην Κύμη, ήταν οι: Γιώργος Γέραλης, Γεώργιος Γλάρος, Νικόλαος Γλυκός, Κωνσταντίνος Δημάς, Προκόπιος Δούνας, Χαράλαμπος Κωνσταντούρας, Aλέξανδρος Θεοδώρου, Ιωάννης Ιορδανίδης, Νικόλαος Κουτέλος, Ελευθέριος Μαλανδρής, Νικόλαος Γιαννιός, Δημήτριος Γιαννακός, Ευάγγελος Σέγκος, Ελευθέριος Πόγκας, Αναστάσιος Πέτσας, Χρήστος Μπασινάς, Βασίλειος Παπασταμέλος, Νίκος Πολιτάκης, Βασίλειος Σιδεράκης, Δημήτριος Σιδεράκης, Ιωάννης Σπανός, Σπυρίδων Τσικλιδής, Περικλής Ψύχας.

 Παραπομπές 

 Εξωτερικοί σύνδεσμοι 

 «Γ.Σ. Κύμης», επίσημος ιστότοπος του συλλόγου.


Κατηγορία:Αθλητικοί σύλλογοι Εύβοιας
Γυμναστικος Συλλογος
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι ποδηλασίας
Κατηγορία:Σωματεία Ε.Σ.ΚΑ.Σ.Ε.
Κατηγορία:Σωματεία Ε.Σ.Π.Α.Α.Α.
Κατηγορία:Ιδρύσεις αθλητικών συλλόγων το 2010
Κατηγορία:Ιδρύσεις ομάδων καλαθοσφαίρισης το 2010